
Genta Reina, senher Capoliér, cars confraires, amics felibres 


Merceji en prumier los que m’an causit, io un simple felibre, per 
far partida d’aquela docta assemblada e en prumier mos tres pairins 
Michel Samouillan, Patrick Delmas e Francis Mouret. 

Las cigalas de Moeissidan e de Nontron son las cigalas 
primadieras del Péiregord e de la Mantenenca Guiana Peiregord. Son 
aquelas que son las mai connegudas per un membre de las escolas del 
Bornat e de las Belhas de Brageirac. La de Nontron es aquela qu’a 
marcat lo mai nostre terraire perque los majorals que i son estacats, 
Camille Chabaneau, Robert Benoit, Marcel Fournier, Franc Louis 
Depoutot, son tots nascuts dins nostra Mantenenga e los tres prumiers 
venon del Peiregord e son estats presidents de l'escola felibrenca del 
Bornat. 

Franc-Lois Depoutot, lo darrier d’aquela tiéra, fuguét un pauc lo 
filhol literari de son predecessor lo majoral Marcel Fournier mas tanben 
de Vilustra poeta d’Agen :Jansemin. Coma els Franc Lois Depoutot 
fuguét un grand poéta e un cercaire literari infatigable al sen de la 
societat academica d’Agen e de la societat istorica de Villers Cotterets, 
fuguét tanben un grand dessenhator a l’imatge de son proche parent 
Ingres. Parlarai en prumier de sa vida partejada entre Olt e Garona e la 
region de Vez (le Valois dans |’Oise), ’Ome de dos terraires e 
naturalement del poéta e de I’ artista. 


Sa Vida. 


Nascut sus los bords de Garona al Passatge d'Agen en 1912 d'un 
paire lorrenc e d'una maire agenesa, Franc Lois Depoutot a plan aimat 
son pais agenés ont lo bre¢ de sa familha a trempat sos raic¢s dins lo 
terraire de Foleyrona. 

Aquela naissenga a costat de Boé e d'Agen e sa vida primiera 
dins las cambas de sa granda e de sa reire granda que coneissia que lo 
parlat de Jansemin, fuguét una revelacion per el. 

Aquo es dins la comba de Verona, al canton coma se disia, que se 
forgét son eime de poéta. Sa lenga d'dc éra aquela de la riba drecha de 
Garona mas coneissia tanben aquela de la riba esquerra que lo flume 


n’es la separacion. Los parlats gascon e lengadocian se mesclavan dins 
la capitala d'Olt e Garona. 

Aprés sas estudas a l’escola Sant Josef e al liceu Bernard Palissy, 
son bachelierat passat, causis la carriera d’ensenhaire e per aver pas 
seguit la filiera de 1’EscOla Normala es nommat dins « |’Oise » a Vez. 

Arriba dins quela pichona comuna a 15 qm de Villers Cotterets 
en octobre 1935 e es aculhit per lo conse senher Toupet lo reire del 
conse actual. Autre cops, l’institutor d’un vilatge éra una personalitat 
importenta. E lo conse devia se demandar en vesent aquel jovent a 
Vaccent del miegjorn quant de mes demoraria dins son vilatge avant de 
demandar de tornar. 

Mas de ligams se son teissat e restava malgrat qualques 
abscéncias per lo servici militar e lo rappel per la guérra en 1939. 
Tornava léu e se maridét en 1942. Pendent la seconda guerra mondiala, 
per dos cops la populacion de Vez deguét evacuar la comuna lo 25 de 
mai de 1940 mas lo contra ordi venguet léu, e tanben lo 7 de junh 1940 
ont la populacion fuguét dispersada pendent qualques mes. L'institutor 
senher Depoutot fuguet tanben enprisonnat coma ostatge per l'armada 
alemanda a Villers-Cotterets lo 27 d'agost 1944 emb l'adjunt senher 
Parmentier e sos dos filhs e l'abbé Deconninck e menagats d’estre 
fusilhats lo lendoman. Pensatz la nuech que passéron en preson e lor 
solatjament quand fuguét liberat lo 31 d'agost per I'armada aligada. 

Son paire moriguét a Agen e el demandét a tornar en Olt e Garona 
en 1948 per s’occupar de sa maire. 

Contunhét son trabalh d’institutor e de director d’escdla a 
Massoulés a costat de Penne d’agenés_ puéi a Bruch ont demorét 24 ans. 

Aquo es en 1972 que prenguet la retirada, mas a l’estonament de 
tots tornéet a Vez al pais de sa femna. Estonament benléu per los que 
coneisson pas son eime e son activitat passada dins la ciutat dels 
« Valois ». Mas oblidét pas son agenés. 


L’ome de dos terraires 


L'ome agenés 


Sa vida agenésa se faguét en tres periddes : de sa naissenga en 
1912 dusqu'a 1935 de 1948 a 1972 mas tanben dins lo temps de sa 
retirada a Vez de 1972 a 2008 ont foguet sovent present e subretot a 
V’escasenga de la remesa del Jasmin d’ argent. 

Franc-Lois Depoutot profondament enracinat dins son terraire 
agenés per sa naissenca, mas tanben per son immersion dins la cultura 
nostra emb sa menina e sa réira menina que li transmeteét lo parlat de la 
comba de Verona que ne ’a fach un poema del metéis nom. 

Sus bord del riu 

Que de la font de Sant Martin de Foleirona 
Porta son aiga enta Garona 

Un dimenge d’aqueste estiu, 

Me passejavi dins la Comba de Verona... 


Se ditz que la transmission d'una lenga se fa per la maire. Mas 
chas el se faguét tanben per la familha. E la réire menina n'es la prova, 
ela qu'avia conegut l'espdca de Jansemin ont la vida agenésa bronzinet 
de l'activitat importenta d'aquel grand poéta qu'organisava de recitals de 
poésia dins tots los ranvers dels pais d'dc e dins lo quite Paris emb 
succés. Emb aquel exemple podem dire que la dialectilitat de la lenga es 
compatible emb I'intercompreension. 

Malgrat son esluenhament temporara per son trabalh d'ensenhaire 
dins l'Oise, seguét las activitats intelectualas de son pais natal e lo 
devenir de sa familha. 

Concoriguet al Jansemin d’Argent abant qu’obtenguesse sa 
mutacion per Olt e Garona en octobre 1948. 

Son retorn s'acompanhet d'un trabalh literari importent e sens 
relambi dins la vida associativa de la vila d'Agen. 

Ven felibre aprés la Santa Estela d'Agen, membre de l'escola 
felibrenca « l'escdla de Jansemin » creada en 1890 per Carles Ratier 
mayoral. 

Aprés la mort del seu capiscol André Labat en 1971, president 
tanben de la jurada occitana del Jasmin d'Argent e malgrat una 
succession dificila Franc Lois Depoutot es elegit a las doas 
presidéncias. 


Menara aquela escola dusqu'a son centenari coma I'avia desirat al 
jorn de son eleccion e quitament dusc'a sa mort. 

Aquela escola de Jansemin que fugueét reconstituida lo 16 de 
febriér de 1941 editét un bulletin annadier del meteis nom que l'escOla. 
Franc Lois Depoutot contunhét l'obra dels seus predecessors e lo 
bulletin pareguét regularament fins las annadas 1990 malgrat son 
esluénhament. Mas aora es acabat 

Enquera uéi, aquela escola de l'agenés es veusa e degun a pas 
repres son flambél aprés los predecessors prestigids que son Carles 
Ratier, Gaston Lavergne, Ernest Lafon, André Labat e Franc-Lois 
Depoutot. Trabalham emb l’abat Mateu per qu’aquela escola torne se 
reviscolar 

Franc Lois Depoutot fuguét un gran felibre. Aquel caminament 
venguet de lonh, e la Santa Estela d'Agen en 1948 per lo 150ema 
anniversari de la naisseng¢a de Jansemin ne fuguét benléu lo punt de 
despart. Dins son laus a Marceu Fournier diguét « lo dimenge de véspre, 
ala cort d'amor, ausiguéri Marceu Fournier jogar una péca que tocava 
prigondament los agenés, sa péca : Las Images de Jansemin . Alavets 
cara e cara comprengueéri l'ome qu’éra... lo Mantenaire fervorés, lo 
Majoral, lo méstre.” 

E tanben quand recebét per un bél ser de junh de 1967 de las mans 
d'aquel quite majoral Fournier la cigala de Mestre en Gai Saber al 
lendoman de la Santa Estela de Viloneva d'Olt. 

Quand fuguét capiscol un ligam amistdés se noguét entre l'escola 
de Jansemin e l'escola dau Bornat dau Peiregord 

Sa nominacion en tant que Majoral del Felibrige en 1980 a la 
Santa Estela de Cannes a la cigala de Nontron es la consecracion e la 
seguida normala del trabalh que fasia sus lo terren per lo felibrige. 

Fasia un trabalh importent coma president de la jurada occitana 
del Jasmin d'Argent que menéet dempuéi Vez. Se fasia mandar las Obras 
dins l'Oise e repartissia las Obras a tots los membres de la jurada. 
Devalava sus Agen mai d'un cop dins l'annada e subretot per la remesa 
dels prémis. Aquel trabalh lo faguét dusqu'en 1996. 

Mas sos activitats s'arrestava pas aqui. Era tanben membre de 
“l'Academie des Sciences, Lettres et Arts d'Agen.” Dins aquela 
associacion faguét de nombrosas communicacions. 


L'ome del Val d'Oise 


De 1935 a 1948 


Aprés sos estudis literaris vol rejonher l’Educacion Nationala per 
ensenhar. D’aquel temps los joines qu’éran pas passats per |’Escola 
Normala devian anar dins una region deficitaria en ensenhaires e per 
estre titularisat, dins una escola que ne’n avid pas. Es nommat a VEZ 
dins « l’Oise ». S’interessa léu a l’istoria del pais ont trabalha e tanben 
a la vida del vilatge. Se liga d’amistat amb de nombrosas personas. 

Aquel prumier passatge de 13 annadas en pais dels Valés fuguét 
l’escasenga de nosar dels ligams emb un pais novel qu’adoptét tanléu 
l’ensenhaire. A daissat sus los escolans d’aquela epoca la remembranc¢a 
d’un ome afabla, calords e plan eficag. Dona Odette Lelong 
escolarizada a Vez entre 1935 e 1940 e qu’ai rescontrada al temps d’una 
visita a gardat de son institutor una sovenenga esmoguda. Puéi son las 
annadas de guérra. Fuguet una passa négra ont l’institutor coma lo 
conse e lo curat devian prendre de decisions e donar |’exemple. Aquel 
periode, per tant que cort fuguét plan claufit e d’una intensitat rara dins 
una vida. 

Se la desbranda lo tornét léu a son trabalh d’ensenhaire li donét 
mai de responsabilitats. 

Lo 27 de junh 1944 un avion aliat tombet pres de l’escola. Dos 
dels aviators sautan en paracasuda son amagats per lo mond. Sol lo cors 
del pilote tuat es transportat dins la sala de classa sus Ordre de 
VP occupant puéi enterrat. 

Son maridatge en 1942 es un moment de joia, una esclarsida dins 
aquels moments dificiles. Gabrielle BEZIN sa femna nascuda dins la 
comuna l’acompanhara totjorn, discréta sens jamai téner d’estre 
presenta. Li a consacrat un plan polit poema. 

Aquo es a ’quela epoca que comenga a escriure poémas comedia, 
estudas istoricas e a desenhar. 


Apres 1972. 


Aprés son long peridde agenés, causiguet de se retirar a Vez 
quand venguet lo temps de la retirada. 

A lescasenga de son prumiér passatge a Vez avid nosadas de las 
amistats prigondas e éra lo pais de sa femna. Sabia que son implicacion 
dins lo prémi del Jasmin d’ Argent e al senh de l’escola de Jansemin lo 
tornara menar suls bords de Garona. 

La causida de Vez avia per el un doble avantatge d’estre costat la 
familha de sa femna e los seus amics de Vez de poder trabalhar per sos 
amics d’ Olt e Garona e sas activitats associativas agenesas. 

Mas s’investiguét plan dins la vida de la comuna. 

Es elegit al conselh municipal en 1977 e devenguét lo prumieér 
adjunt del conse d’alara, Yves Maurice, e lo demorét fins 1995 pendents 
tres mandats. 

Amb son esposa prenguét part a la vida associativa del vilatge e 
totjorn emb generositat. 

Las nombrosas féstas del fogal rural son enaussada per los 
desfilats dels carris que lo tema, la concepcion e la decoracion son las 
fruchas de sos talents. Lo pichon fils del pintre Ingres donét aqui tota 
son eficacitat. 

Franc Lois Depoutot fuguet tanben un membre importent de la 
seccion dels ancians combatents que ne ‘n fugueét lo clavaire. Gracia a 
Sa generositat, sas arquivas e sas recercas, de nombrosas exposicion 
fasian descobrir a mai d’una generacion los periddes dificils que 
fuguéron las gueérras. 

Fasia partida egalament de la Societat istorica de la Region de 
Villers Cotterets ont dintrét en 1974. venguét pendent qualquas annadas 
vici president avant d’assurat la governancga pendent qualquas setmanas 
dificilas per trobar un remplacent al president Leroy. 


Lo poéta, l’escrivan, l’artista. 


Coma lo disiai a la debuta, sas raics plantadas dins lo terraire 
agenés e son educacion emb sa reire menina qu’avid coneguda 


Jansemin, avian desvelopat, d’abora, son enveja d’escriure e de 
versificar. 

Atriba a Vez en 1935 e tanléu escrit una pichota comedia francesa 
en un acte en vers alexandrins de 33 paginas qu’intitula “/335” une 
veillée au chateau de Vez que sortiguét en 1936 de 1l’estamparia 
moderna a Agen. 

Lo sol titol d’aquela pichota comedia dona lo fial de I istoria 
qu’es la preparacion d’una festa al torn de Jaumelina de Vez, castelana 
e veusa de Manasset de Vez e onte Franc Lois Depoutot se bota en 
scena jos los trachs de Gibert Arnac trouvére 

Mais vous ne nous aviez pas dit 
D’ou vous étiez 

Je vis le jour dans le midi 
Aussi lorsqu’a réver le soir je m’abandonne 
Je revois des vallons... du soleil..... la Garonne 
Coule majestueuse entre les verts coteaux 
Et se plait a mirer dans le bleu de ses eaux 
Les amandiers frileux de Toulouse 

Trés nobles 

Prés d’ Agen des pruniers, 4 Bordeaux des vignobles ... 


Aquela peca conten tot ¢O qu’es Franc Lois Depoutot. En mai del 
poéta que ditz, jos los traches del trobador, son amor de son pais, 
trobam aqui, lo cercaire, l’istorian e l’etnolog emb l’evocacion de 
cresenga ; aquela del “Baudelot Blanc” que se pot comparar a aquela 
del Leberon del Peiregord. Mas tanben emb la presentacion de la 
plaqueta, lo dessenhaire. 

Avem aqui, l’ensenhaire que tomba amoros del castel de Vez, de 
son vilatge e de la region. Anoncia ja son retorn quand sera a la 
retirada. 

Se a res publicat d’ autres dins aquel temps, escriu plan de poémas 
e entreten dels ligams estrechs emb Olt e Garona. 

Participa a la Santa Estela d’Agen lo 16 de mai de 1948, 
fisicament e tanben literariament emb dos poémas “Le reliquaire du 
souvenir’ et “Bain de lumiere” qu’obtenguét lo Jasmin d’argent. 
Obtenguét tanben lo prémi per lo melhor poéma en occitan sus Jasmin. 


Lo fondator del Jasmin d’Argent, Jacques Amblard, disia en 
aquela escasenga ; “ Fait unique et qui probablement ne se renouvellera 
plus, le méme laureat Franc Louis Depoutot remporte le Jasmin 
d’Argent et le prix pour le meilleur poéme occitan sur Jasmin. C’est un 
doublé dont il peut étre justement fier et qui lui promet les plus grands 
espoirs.” 

Aquels espers se concretizan leu, senher Depoutot obtenguét lo 
Jasmin Occitan en 1958 per son poema “‘lo carel escantit. E en 1959 la 
rampelada del Jasmin d’ Argent per “Lou ray blu del matin”. En 1964 la 
jurada occitana li atribuis lo prémi Jacques Amblard e en 1965 lo grand 
prémi d’onor per “la belugo espelido” e lo bota fora concors per “la 
garbéra’”’. 

Es remarcat tanben per d’autras juradas : la Libellule d’or al judc 
florals del Naut Agenés en 1960 e 1963, la medalha d’argent de la 
societat literaria de Besiérs 1963, lo prémi d’onor del concors del 
Bornat dau Perigord en 1963. Obtenguét en 1971 una mencion als judcs 
florals de Tolosa. 

En francés obtenguet dos mencions al Jasmin d’ Argent en 1945 e 
1950 una medalha d’argent en 1947, un diploma d’onor en 1962 e lo 
prémi Baradat de Lacaze en 1969. Recep tanben la Pervenca a |’Escola 
deras Pireneos e un diploma a l’ academia del Var en 1968 

En mai d’aquel trabalh de poesia, Franc Lois Depoutot es redactor 
del bulletin de Escola de Jansemin. Escriu tanben per “l’ Academie des 
Sciences, lettres et Arts” d’Agen e signa las notas bibliograficas sus 
André Labat poéta agenés de vérbia gascona, Marcel Lacroix, Armand 
Chanuc e tanben sus Elias de Barjols, trobador lemosin al servicia 
d’ Alfons II de Provenga. 

A “la Société Historique de la Région de Villers-Cotterets” a 
tanben una activitat importenta e fa qualquas intervencions sus los 
sicuts los mai variats coma aquela sus |’ordonenga de Francés ler e sas 
incidengas sus la lenga d’6c 0 aquela sus las originas agenesas del poéta 
Gerard de Nerval. 

Franc Lois Depoutot a publicat un recuélh de poémas en occitans 
“De ta bigno a moun prat” ont son assemblats los poémas qu’an 
obtengut un prémi o una recompensa, mai qualques autres emb lor 
revirada. 


Fa pareisser tanben una antologia dels” Poétes et Prosateurs en 
langue Occitane en pays d’agenais de 1800 a nos jours”’. 

Fa un trabalh remirabla de recerca istorica e d’etnolog sus son 
vilatge d’adopcion de Vez dempuéi sa creacion a uéi amb plan de 
notacions sus los castelans e sus lo vilatge dins una plaqueta intitulada 
“VEZ... une ancienne capitale’ que podem datar de 1988. Aquel trabalh 
es entrecopat de poesias qu’una torna evocar lo Baudelot Blanc dins un 
bel poéma e tanben una explicacion sus aquela cresenga. 

A publicat tanben l’istoric del Jasmin d’ Argent e sos primats en 
dos librots de 1920 a 1974 ede 1974 a 2004. 

Podi pas acabar sens parlar de sos talents de dessenhaire e de 
pintre. Son ostal de Vez, ont sa femna m’a recebut emb sos amics Jean 
Claude et Chantal Toupet conse actual de la comuna, es claufit de 
pinturas de plan bona factura. M’a fach veire plan de dessenhs al gredon 
o a la tinta. Sos retrachs son plens de finessa e dona Toupet me disia 
qu’un mes avant sa despartida li en fasia e ne‘n prometia. 

Per las féstas de l’escOla s’implicava plan dins las decoracions. 

Per tot aquo éra estat distingat coma cavalier puéi oficier dins 
Vordre de las Palmas Academicas e tanben coma cavalier dins l’ordre 
Nacional del Meriti. 


Veiqui un pauc ¢O que fuguet la vida de mon predecessor. 
D’aquel Ome podem retenir sa generositat, sa forta implicacion dins tots 
¢O qu’entreprenguet. Ai plan aimat aquela idéa de “passeur” qu’ utiliset 
Alain Arnaud,lo president de la SHVRC a l’escaseng¢a de sos obséquis, 
que ressentigueri quand es volgut saber las rasons per un occitanofona 
vertadier d’anar viure costat Villers Cotterets. Acabarai donc en 
conclusion sus aquelas paraulas de senher Arnaud : 

“Monsieur Depoutot, nous vous avons percu et aimé comme 
passeur, celui qui lance un pont par-dessus les différences. Et nous 
souvenant que le nom de votre village venait justement d’un gué 
antique, “vadum”, nous vous remercions ici de nous avoir montré ce 
chemin de I’Histoire qui peut rapprocher les hommes” 

Remerceji plan tots los que m’an ajudat dins ma recerca de 
documents e del ressenti de l’eime de Franc Lois Depoutot, per la 
preparacion d’aquel laus e en particular: Dona Depoutot, senher e dona 


Toupet, l’abat Andrieu Mateu, senher Robert de Flaugeac e senher 
Alain Arnaud . 


Vos remerceji plan de m’aver escotat. 
Francés Pontalier 
Castilhonés lo 23 de mai 2010 


L’obra escrita de Franc Lois Depoutot. 

-De ta bigno a moun prat :imprimerie Bador Villeneuve sur Lot 1965 

-Laus del majoural Marceu Fournier 1900 — 1979 revista de l’Escolo 
de Jansemin année 1981. 

-Poétes et Prosateurs en langue Occitane en pays d’ Agenais de 
1800 a nos jours. recueil des travaux n° XII 44 pages 21 x 29.7. — 
2004 

-Revista de  Escolo de Jansemin. 

-Jasmin d’Argent 1920 — 1974 societé littéraire de l’agenais plaquette 
de 1974. 

-Jasmin d’Argent 1974 — 2004  plaquette du juillet 2004. 

-Tirés a part de l’ Académie des Sciences Lettres et Arts d’Agen 

-Noe Vaylet lou bailet de Bilorial (1893 — 1991). 

-Armand Chanuc (1880 — 1966). 

-Un poéte agenais a la verve gasconne : André Labat ( 1884 — 1971). 

-Marcel Lacroix un poéte gascon a l’esprit gaulois (1877 — 1948). 

-Pierre Dorde de Bailharguet professeur, felibre, poéte et franciscain 
(1843 — 1933). 

-Valery Billou, le poéte de Monclar (1856 — 1911). 

-Antoine Delbes (1813 — 1887). 

-Elias de Barjols (1160? — 1225) troubadour limousin au service 
d’ Alphonse II de Provence. 

-1335 une veillée au chateau de Vez, imprimerie moderne d’Agen 
1936 piece en | acte et dix tableaux. 

-Interventions a la Société Historique de la Région de Villers Cotterets 
(SHRVC) : 


-L’Ordonnance de Frangois ler et ses incidences sur la langue d’oc 

-Origines agenaises du poéte Gérard de Nerval 

-Causeries sur Vez, Antoine des Fossés, Nanon de Lartigue héroine 
d’ Alexandre Dumas né aVillers Cotterets, etc. 


